મારુ નામ ભાવના પટેલ છે અને હું સુરત જીલ્લાનાં ઇચ્છાપોર ગામમાં રહું છું. અમારા ગામમાં છેલ્લા પાંચ વર્ષથી પરમ પૂજ્ય બાપુની સામૂહિક ઉપાસના થાય છે અને તેમાં ઘણાં ઉપાસકો નિયમિત સ્વરુપે સહભાગી થાય છે. આ માધ્યમથી અમારા ગામમાં ઘણાં બધાં લોકો પરમ પૂજ્ય બાપુનાં સાંનિધ્યમાં આવ્યાં છે, પરિણામ સ્વરુપે તેમનાં જીવનમાં અનમોલ પરિવર્તન પણ આવ્યું છે. આ વાતનો અમે પણ સ્વંય અનુભવ કર્યો છે. અમારા ઘરે કામ કરવા માટે એક બહેન આવે છે. અમે ઘણીવાર તેમની સાથે પરમ પૂજ્ય બાપુ વિષે વાતો કરતા રહેતાં હતાં.એક દિવસ બાપુ વિષેની વાતો સાંભળતા સાંભળતાં જ તેણે તેનાં મનની મૂંઝવણ વિષે મારી સાથે કરી હતી. તેણે મને કહ્યું કે તેને ઘણાં સમયથી રાત્રે ઉંઘ આવતી નથી અને મનમાં ને મનમાં કોઇક અજ્ઞાત ડરની અનુભૂતિ થાય છે. તેથી તેનું મન પણ શાંત રહેતું નહોતું .તેની વાત સાંભળીને મેં તેને પરમ પૂજ્ય બાપુ વિષે થોડી વધારે વાત કરી અને ત્રિપુરારી પેન્ડલનું મહત્ત્વ પણ સમજાવ્યું હતું. બાપુની કૃપાથી તેનાં મનમાં આ પેન્ડલનો મહિમા વસી ગયો હતો અને તેણે પણ આ ત્રિપુરારી પેન્ડલ પહેરી લીધું હતું. ત્યારબાદ બીજા દિવસે સવારે તેણે ઘરે આવીને તરત જ મને કહ્યું કે ‘ભાભી, મને ગઈકાલે રાત્રે ઘણાં સમય પછી ખૂબ જ શાંતિથી સારી એવી ઉંઘ આવી હતી અને મારા મનમાંથી ડર પણ ભાગી ગયો છે. હવે મને ડર પણ લાગતો નથી. હવે તેને આ પેન્ડલ સાથે એક વિશેષ આત્મીયતા જ બંધાઈ ગઈ હતી.